ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
ప్రధానమంత్రి పిలుపు మేరకు, చాంపియన్లను కలుసుకోండి అన్న కార్యక్రమంలో భాగంగా పానిపట్ పాఠశాలల్లోని పిల్లలను కలుసుకున్న ఒలింపియన్ భజరంగ్ పునియా
ఇండియాను ఉన్నతస్థాయిలో నిలపడానికి పిల్లలు సరైన ఆహారం తీసుకోవాలని , తగిన ఎక్సర్సైజ్ చేయాలని పిలుపునిచ్చిన పునియా
ముఖ్యాంశాలు.
సంతులిత్ ఆహారం, ఫిట్నెస్ ప్రాధాన్యత గురించి భజరంగ్ పునియా విద్యార్థులతో ముచ్చటించారు.
ప్రభుత్వం ప్రారంభించిన ,ఆజాది కా అమృత్ మహోత్సవ్ లో భాగంగా ఈ ప్రత్యేక కార్యక్రమాన్ని ఒలింపిక్ స్వర్ణపతక విజేత నీరజ్ చోప్రా గుజరాత్లో ప్రారంభించారు.
ప్రధానమంత్రి నరేంద్రమోదీ ప్రారంభించిన పాఠశాలల సందర్శన ప్రత్యేక కార్యక్రమాన్ని భారత రెజ్లర్, టోక్యో ఒలింపిక్స్ కాంస్య పతక విజేత భజరంగ్ పునియా గురువారం హర్యానాలోని పానిపట్ లో గల ఆరోహి మోడల్ స్కూల్ విద్యార్థులు, నాలుగు జిల్లాలకు చెందిన 75 పాఠశాలల విద్యార్థులతో ముచ్చటించారు.
పాఠశాల సందర్శన కార్యక్రమంలో భాగంగా సంతులిత ఆహారం ప్రాధాన్యత గురించి శరీరదారుఢ్యం ప్రాధాన్యత గురించి ఆయన విద్యార్థులకు తెలియజేశారు. అలాగే భారతీయ సంప్రదాయ క్రీడలను ప్రోత్సహించాల్సిన అవసరం గురించి మాట్లాడారు. విద్యార్ధులతో కలిసి ఖో-ఖో ఆడారు. ఫిట్నెస్ కు సంబంధించి కొన్ని సులభమైన ఎక్సర్ సైజులు ఆయన విద్యార్థులకు నేర్పించారు.
దేశవ్యాప్తంగా గల పాఠశాలలను సందర్శించి విద్యార్థులతో ముచ్చటించాల్సిందిగా ప్రధానమంత్రి ఒలింపియాన్స్ను పారా ఒలింపియాన్స్ను కోరడం, ఇలాంటి ఆలోచన ప్రధానమంత్రి చేయడాన్ని పునియా కొనియాడారు. ఈ సందర్బంగా ఆయన మాట్లాడుతూ , " నేను ఈ పాఠశాలకు రావడం ఎంతో ఆనందంగా ఉంది. ఇది నాకు నా పాఠశాల రోజులను గుర్తుకు తెస్తోంది. ఎందుకంటే నేను కూడా హర్యానాలోని ఒక గ్రామం నుంచే వచ్చాను. ఇక్కడకు రావడమంటే తిరిగి పాఠశాల రోజులలోకి వెళ్లినట్టు ఉంది అని ఆయన అన్నారు. ."
సరైన ఆహారం తీసుకోవలసిన అవసరం గురించి, శరీరదారుఢ్యాన్ని పాటించడం గురించి విద్యార్థులతో ముచ్చటిస్తూ ఆయన, మానసికంగా, శారీరకంగా బలంగా ఉండాలంటే , అలాగే ఏ రంగంలో అయినా భారతదేశం ఉన్నతస్థాయిలో ఉండాలంటే మనం సరైన ఆహారం తీసుకోవాలి, రోజుకు రెండుసార్లు ఎక్సర్ సైజులు చేయాలి అని ఆయన విద్యార్థులకు చెప్పారు.
భారత ప్రభుత్వ ఆజాది కా అమృత్ మహోత్సవ్ లో భాగంగా ఈ ప్రత్యేక కార్యక్రమాన్ని చేపట్టారు. దీనినని ఒలింపిక్ స్వర్ణపతక విజేత నీరజ్ చోప్రా ఈ నెల మొదట్లో గుజరాత్ లో ప్రారంభించారు.
ప్రోటీన్లు, కార్బోహైడ్రేట్లు, ఆకు కూరలు, మినరల్స్ వంటి వాటితో కూడిన ఇంటి వంట ప్రాధాన్యతను పునియా నొక్కి చెప్పారు. జంక్ఫుడ్ కు దూరంగా ఉండాలని కోరారు. తాము శిక్షణ తీసుకున్న తొలి రోజుల గురించి వివరిస్తూ ,మేం శిక్షణ తీసుకునే రోజులలో, రోజూ శిక్షణ కేంద్రం నుంచి వెలుపలకు వెళ్లడానికి కూడా అనుమతించే వారు కాదని , ఎప్పుడైనా ఒకసారి వెలుపలకు వెళ్లే అవకాశం వస్తే రోడ్డు పక్కన ఉండే చాట్, టిక్కి వంటి వి తినే వాళ్లమని అన్నారు. అది కూడా ఎప్పుడో నెలకు ఒకసారి మాత్రమే నని , రెగ్యులర్గా కాదని చెప్పారు. అందువల్ల విద్యార్థినీ విద్యార్థులు రెగ్యులర్గా జంక్ ఫుడ్ తినబోమని , వాటిని వదిలివేసేందుకు ప్రయత్నిస్తామని ప్రామిస్ చేయాల్సిందిగా ఆయన పిలుపునిచ్చారు.
సమాచార, ప్రసార మంత్రిత్వ శాఖ
స్వాత్రంత్య పోరాట ఘట్టాలను చాటిచెప్పిన చాయాచిత్ర ప్రదర్శన
రీజినల్ ఔట్ రీచ్ బ్యూరో, హైదరాబాద్ ఆధ్వర్యంలో ఫోటో ఎగ్జిబిషన్ ను ప్రశంసించిన రాష్ట్ర గవర్నర్ శ్రీమతి తమిళిసై సౌందర రాజన్
`ఆజాదీకా అమృత్ మహోత్సవ్' వేడుకల సందర్భంగా వరంగల్ పోలీస్ పరేడ్ గ్రౌండ్స్ లో పాల్గొన్న రాష్ట్ర గవర్నర్
దేశం స్వేచ్ఛా వాయువులు పీల్చేందుకు పోరాటం చేసిన వారిని స్మరించుకున్న గవర్నర్
కేంద్ర సమాచార ప్రసార మంత్రిత్వ శాఖ, రీజినల్ ఔట్ రీచ్ బ్యూరో, హైదరాబాద్ ఆధ్వర్యంలో `ఆజాదీకా అమృత్ మహోత్సవ్’ వేడుకల ప్రారంభోత్సవం సందర్భంగా వరంగల్ పోలీస్ పరేడ్ గ్రౌండ్స్లో ఏర్పాటు చేసిన చాయాచిత్ర ప్రదర్శనను తెలంగాణ రాష్ట్ర గవర్నర్ శ్రీమతి తమిళిసై సౌందర రాజన్ శుక్రవారం ప్రారంభించారు. ఈ సందర్భంగా ఎగ్జిబిషన్లోని ప్రతి ఫోటోనూ ఆసక్తిగా వీక్షించిన రాష్ట్ర గవర్నర్, దండి మార్చ్ నుంచి మొదలుకొని స్వాత్రంత్య పోరాట ఘట్టాలను చాటి చెప్పేలా ఉన్న అరుదైన చిత్రాలతో ఉన్న ఎగ్జిబిషన్ ఆకట్టుకుందని ప్రశంసించారు.
ఫోటో ఎగ్జిబిషన్ ను తిలకించిన వారికి స్వాత్రంత్య పోరాట ఉద్విగ్న ఘట్టాలు గుర్తుకు వస్తాయని గవర్నర్ ఈ సందర్భంగా పేర్కొన్నారు. రీజినల్ ఔట్ రీచ్ బ్యూరో ఆధ్వర్యంలో ఏర్పాటు చేసిన కోవిడ్ డిజిటల్ ప్రచార వాహనాలను కూడా గవర్నర్ శ్రీమతి తమిళిసై సౌందరరాజన్ తిలకించారు. కరోనా మహమ్మారి విషయంలో ప్రజలు జాగ్రత్తగా ఉండాలని ఈ సందర్భంగా గవర్నర్ సూచించారు.
ఈ సందర్భంగా సమాచార ప్రసార మంత్రిత్వ శాఖ, దక్షిణ భారతదేశ డైరెక్టర్ జనరల్ శ్రీ వేంకటేశ్వర్లు గారు మాట్లాడుతూ, కేంద్ర ప్రభుత్వం స్వాతంత్య్ర పోరాటానికి 75 సంవత్సరాలు పూర్తవుతున్న సందర్భంగా `ఆజాదీ కా అమృత్ మహోత్సవ్` కార్యక్రమం నిర్వహిస్తున్నదని తెలిపారు. ఇందులో భాగంగా కేంద్ర సమాచార ప్రసార మంత్రిత్వ, రీజినల్ ఔట్ రీచ్ బ్యూరో హైదరాబాద్ విభాగం ఈ ఫోటో ఎగ్జిబిషన్ ఏర్పాటు చేసిందని తెలిపారు. స్వాతంత్య్ర పోరాటంలోని కీలక ఘట్టాలకు వేదికగా ఈ ఎగ్జిబిషన్ ఉందని పేర్కొన్నారు. ఈ కార్యక్రమంలో రీజినల్ ఔట్ రీచ్ బ్యూరో అసిస్టెంట్ డైరెక్టర్ డాక్టర్ మానస్ కృష్ణకాంత్ , ఆర్ఓబీ అధికారులు శ్రీధర్ సూరునేని, అర్ధ శ్రీనివాస్, తదితరులు పాల్గొన్నారు.
వరంగల్ తో పాటు తెలంగాణ రాష్ట్రంలోని హైదరాబాద్, నల్లగొండ, నిజామాబాద్ లో ఆజాదీకా అమృత్ మహోత్సవాలు ఘనంగా నిర్వహించారు.
విద్యుత్తు మంత్రిత్వ శాఖ
మిలిటరీ ఇంజినీరింగ్ సర్వీసెస్ కి పునరుత్పాదక ఇంధన శక్తిని సరఫరా చేయనున్న ఎన్టీపీసీ
భారతదేశపు అతిపెద్ద ఇంటిగ్రేటెడ్ ఎనర్జీ కంపెనీ, ఎన్టీపీసీ సాయుధ దళాలకు  పునరుత్పాదక ఇంధన శక్తిని సరఫరా చేయడానికి ఒప్పందం కుదుర్చుకుంది. పునరుత్పాదక ఇంధన వనరుల నుంచి శక్తిని పొందేందుకు భారత సాయుధ దళాలు చేసుకున్న మొట్టమొదటి ఒప్పందం ఇది. ఇది సాయుధ బలగాలను క్రమంగా డీకార్బనైజేషన్ చేసే దిశగా సాగుతుంది.
ఎన్టీపీసీ షోలాపూర్ నుండి పునరుత్పాదక ఇంధన శక్తి కోసం విద్యుత్ కొనుగోలు ఒప్పందం, రాబోయే NTPC ఖవ్దా నుండి పునరుత్పాదక ఇంధన శక్తి కోసం విద్యుత్ వినియోగ ఒప్పందాన్ని చండీగఢ్లో ఈరోజు NTPC జనరల్ మేనేజర్ , శ్రీ సునీత్ కుమార్, AGM  శ్రీ సునీత్ కుమార్ సంతకం చేశారు. , NTPC REL మరియు మేజర్ జనరల్ అశోక్ కుమార్, DGW సంతకాలు చేశారు.
లెఫ్టినెంట్ జనరల్ NK ఖండూరి, ఆర్మీ కమాండర్, చీఫ్ ఆఫ్ స్టాఫ్, లెఫ్టినెంట్ జనరల్ V B నాయర్, మేజర్ జనరల్ P S చద్దా మరియు శ్రీ మోహిత్ భార్గవ, CEO, NTPC REL & ఎగ్జిక్యూటివ్ డైరెక్టర్, రెన్యూవబుల్ ఎనర్జీ, NTPC పాల్గొన్నారు.
రహదారి రవాణా, హైవేల మంత్రిత్వ శాఖ
ఎన్హెచ్53లో 105 గంటల 33 నిమిషాల్లో ఒకే లేన్లో 75 కిలోమీటర్ల బిటుమినస్ కాంక్రీట్ను వేయడం ద్వారా ఎన్హెచ్ఏఐ గిన్నిస్ వరల్డ్ రికార్డ్ సృష్టించిందని కేంద్ర మంత్రి శ్రీ నితిన్ గడ్కరీ ప్రకటించారు.
ఎన్హెచ్53పై ఒకే వరుసలోలో 105 గంటల 33 నిమిషాల్లో 75 కిలోమీటర్ల బిటుమినస్ కాంక్రీట్ను వేయడంలో ఎన్హెచ్ఏఐ సరికొత్త గిన్నిస్ వరల్డ్ రికార్డ్ సృష్టించిందని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ ఈరోజు ప్రకటించారు. భారతదేశానికి స్వాతంత్ర్యం వచ్చి 75 సంవత్సరాలు పూర్తవుతున్న నేపథ్యంలో ప్రధాన మంత్రి శ్రీ నరేంద్ర మోదీ ప్రకటించిన ఆజాదీ కా అమృత్ మహోత్సవ్ ఆధ్వర్యంలో ఎన్హెచ్ఏఐ గిన్నిస్ వరల్డ్ రికార్డ్స్ ద్వారా ప్రపంచ రికార్డును సృష్టించిందని శ్రీ గడ్కరీ ఒక వీడియో సందేశంలో తెలిపారు. అమరావతి నుంచి అకోలా జిల్లాల మధ్య ఎన్హెచ్ 53లో 105 గంటల 33 నిమిషాల్లో 75 కిలోమీటర్ల మేర బిటుమినస్ కాంక్రీట్ వేయడంతో రికార్డు సృష్టించామన్నారు. 75 కిలోమీటర్ల సింగిల్ లేన్ బిటుమినస్ కాంక్రీట్ రహదారి మొత్తం పొడవు 37.5 కిమీ రెండు-లేన్ చదును చేయబడిన రహదారికి సమానం. 3 జూన్ 2022న ఉదయం 7:27 గంటలకు ఈ పని ప్రారంభమై 7 జూన్ 2022 సాయంత్రం 5 గంటలకు పూర్తయిందని వివరించారు.
ఇందుకోసం 2,070 మెట్రిక్ టన్నుల బిటుమెన్తో కూడిన 36,634 మెట్రిక్ టన్నుల బిటుమినస్ మిశ్రమాన్ని వినియోగించినట్లు మంత్రి తెలిపారు. ఈ ప్రాజెక్టును 720 మంది కార్మికులు ఇండిపెండెంట్ కన్సల్టెంట్ల బృందంతో కలిసి పగలు రాత్రి శ్రమించి ఈ పనిని పూర్తి చేశారని ఆయన చెప్పారు.
ఫిబ్రవరి 2019లో ఖతార్లోని దోహాలో 25.275 కి.మీ.లు నిర్మించడం ద్వారా నిరంతరంగా బిటుమినస్ను ఏర్పాటు చేసిన గిన్నిస్ వరల్డ్ రికార్డ్ అని శ్రీ గడ్కరీ తెలిపారు. ఈ పని పూర్తి చేయడానికి 10 రోజులు పట్టింది.
అమరావతి నుండి అకోలా సెక్షన్ ఎన్హెచ్ 53లో భాగమని..ఇది కోల్కతా, రాయ్పూర్, నాగ్పూర్ మరియు సూరత్ వంటి ప్రధాన నగరాలను కలిపే ముఖ్యమైన తూర్పు-తూర్పు కారిడార్ అని మంత్రి చెప్పారు. ఈ మార్గం పూర్తయిన తర్వాత ఈ మార్గంలో ట్రాఫిక్ మరియు సరకు రవాణాను సులభతరం చేయడంలో ఈ స్ట్రెచ్ ప్రధాన పాత్ర పోషిస్తుందని ఆయన అన్నారు.
ఈ ప్రపంచ రికార్డును విజయవంతంగా పూర్తి చేయడంలో సహాయపడిన ఎన్హెచ్ఏఐ మరియు రాజ్పాత్ ఇన్ఫ్రాకాన్ ప్రైవేట్ లిమిటెడ్లోని ఇంజనీర్లు, కాంట్రాక్టర్లు, కన్సల్టెంట్లు, కార్మికులందరికీ ఈ సందర్భంగా శ్రీ గడ్కరీ అభినందనలు తెలిపారు.
ప్రధాన మంత్రి కార్యాలయం
భారతదేశాని కి ఉప రాష్ట్రపతి గా శ్రీ జగ్ దీప్ ధన్ ఖడ్ పదవీప్రమాణాన్ని స్వీకరించిన సందర్భం లో ఆయన కు అభినందనలు తెలిపిన ప్రధాన మంత్రి
భారతదేశాని కి ఉప రాష్ట్రపతి గా శ్రీ జగ్ దీప్ ధన్ ఖడ్ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘శ్రీ జగ్ దీప్ ధన్ ఖడ్ గారి పదవీప్రమాణ స్వీకారోత్సవాని కి హాజరు అయ్యాను. భారతదేశాని కి ఉప రాష్ట్రపతి అయిన సందర్భం లో ఆయన కు నేను అభినందన లు తెలియజేస్తున్నాను, మరి ఆయన పదవీకాలం ఫలప్రదం కావాలని కోరుకొంటూ ఆయన కు శుభాకాంక్షల ను వ్యక్తం చేస్తున్నాను. @jdhankhar1 @VPSecretariat’’ అని పేర్కొన్నారు.
మహిళా, శిశు అభివృద్ధి మంత్రిత్వ శాఖ
దేశంలోని బాల నేరస్తుల దిద్దుబాటు కేంద్రాల స్థితి
చైల్డ్ ప్రొటెక్షన్ సర్వీసెస్ స్కీమ్ - మిషన్ వాత్సల్య కింద నిధులు సమకూర్చిన జువైనల్ హోమ్/ బాల నేరస్తుల దిద్దుబాటు కేంద్రాల రాష్ట్రాల వారీ వివరాలు అనుబంధం-Iలో ఉన్నాయి.
వారి అవసరం మరియు ఆవశ్యకత ప్రకారం, రాష్ట్రాలు/ కేంద్ర పాలిత ప్రాంతాలు బాలల సంరక్షణ సేవా పథకం – మిషన్ వాత్సల్య కింద అదనపు శిశు సంరక్షణ సంస్థల ఏర్పాటుకు ప్రతిపాదనలు సమర్పించాయి.
ప్రస్తుత ఆర్థిక సంవత్సరంలో 2021-22లో బాలల రక్షణ సేవా పథకం – మిషన్ వాత్సల్య కింద రూ.247.41 కోట్లు విడుదల చేశారు.
ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి తెలిపారు. ఈరోజు రాజ్యసభలో స్మృతి జుబిన్ ఇరానీ లిఖితపూర్వకంగా సమాధానం ఇచ్చారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఈశాన్య ప్రాంతానికి సమగ్ర టెలికమ్ అభివృద్ధి సంబంధిత ప్రణాళికలోభాగంగా అరుణాచల్ ప్రదేశ్లో, అసమ్ లో రెండు జిల్లాలలో మొబైల్ కవరేజీని అందించడంకోసం యూనివర్సల్ సర్వీస్ ఆబ్లిగేషన్ ఫండ్ స్కీమ్ కు ఆమోదం తెలిపిన మంత్రిమండలి
ఈశాన్య ప్రాంతంలో సమగ్ర టెలికమ్ అభివృద్ధి ప్రణాళిక  లో భాగం గా అరుణాచల్ ప్రదేశ్ లో, అసమ్ లో కర్బీ ఆంగ్ లోంగ్, దీమా హాసావో జిల్లాలలో మొబైల్ కవరేజీని అందించడానికి యూనివర్సల్ సర్వీస్ ఆబ్లిగేషన్ ఫండ్  పథకాన్ని అమలుచేయడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ పథకంలో 5 సంవత్సరాల పాటు నిర్వహణ ఖర్చులు సహా దాదాపుగా రూ. 2,029 కోట్ల అంచనా ఖర్చు తో మొబైల్ సౌకర్యం లేనటువంటి 2,374 గ్రామాలకు  మొబైల్ కవరేజీ ని అందుబాటులోకి తీసుకురావాలని సంకల్పించారు.
ఈ ప్రాజెక్టు కు యూనివర్సల్ సర్వీస్ ఆబ్లిగేషన్ ఫండ్ నుంచి ఆర్థిక సహాయాన్ని అందజేస్తారు. ఈ ప్రాజెక్టు ను 2022 డిసెంబర్ కల్లా పూర్తి చేయాలని లక్ష్యంగా పెట్టుకున్నారు.
మొబైల్ కవరేజీ పరిధిలో లేనటువంటి గ్రామాలలో 4-జి మొబైల్ సర్వీసుల అందజేతకు సంబంధించిన పనులను వర్తమాన యుఎస్ఒఎఫ్ ప్రక్రియ లో భాగంగా బహిరంగ స్పర్థాత్మక వేలం ద్వారా అప్పగించడం జరుగుతుంది.
అరుణాచల్ ప్రదేశ్లో , అసమ్ లోని ప్రస్తుతం మొబైల్ కవరేజీ అందుబాటులో లేని సుదూర ప్రాంతాలకు మొబైల్ సేవలను అందించడం వల్ల స్వయం సంవృద్ధికి తోడ్పడే డిజిటల్ కనెక్టివిటి వృద్ధి చెందడం, విద్యార్జనకు మార్గం సుగమం కావడం, సమాచార సేవల విస్తృతి, నైపుణ్యాల ఉన్నతీకరణ, విపత్తు వేళల్లో నిర్వహణ, ఇ- గవర్నెన్స్ కార్యక్రమాలకు ప్రోత్సాహం, ఇ-కామర్స్ సేవలకు అండదండలు, విద్యా సంస్థలకు కావలసిన మద్దతు లభించడం... వీటికి అదనంగా ఉద్యోగ అవకాశాలు అందిరావడానికి కూడాను సౌలభ్యం ఏర్పడుతుంది. అంతేకాక డిజిటల్ ఇండియా దార్శనికత ను సాకారం చేయడం, దేశీయ తయారీని ప్రోత్సహించడంతో పాటు ‘ఆత్మనిర్భర్ భారత్’ లక్ష్యాలను నెరవేర్చడంలోనూ ఇది సహాయకారి అవుతుంది.
వాణిజ్యం, పరిశ్రమల మంత్రిత్వ శాఖ
ఉద్యానవన ఉత్పత్తులపై దృష్టి సారిస్తూ రెండో వర్చువల్ ట్రేడ్ ఫెయిర్ను ఏర్పాటు చేసిన ఏపీఈడీఏ
ప్రపంచ ప్రతిస్పందనను ప్రోత్సహించేలా వర్చువల్ ట్రేడ్ ఫెయిర్ నిర్వహణ
కోవిడ్-19 మహమ్మారి విస్తరణ సమయంలో భారతదేశ వ్యవసాయ, ప్రాసెస్ చేసిన ఆహార ఉత్పత్తుల ఎగుమతి సామర్థ్యం పెంచడానికి ఏపీఈడీఏ ఈ రోజు
రెండవ వర్చువల్ ట్రేడ్ ఫెయిర్ను  ప్రారంభించింది. దేశ ఉద్యాన ఉత్పత్తుల ప్రోత్సాహం కోసం.. రెండవ వర్చువల్ ట్రేడ్ ఫెయిర్ ఈ రోజున ప్రారంభించబడింది. మూడు రోజుల పాటు జరగనున్న  ఈ
ట్రేడ్ ఫెయిర్ ప్రపంచ దిగుమతిదారుల కోసం భారతదేశం యొక్క ప్రత్యేకమైన పండ్లు, కూరగాయలు వివిధ ప్రాంతాల నుండి సేకరించిన పూల సాంస్కృతిక ఉత్పత్తులను ప్రదర్శిస్తుంది. దాదాపు 471 కంటే ఎక్కువ మంది ప్రదర్శకులు లేదా ఎగుమతిదారులు తమ ఉత్పత్తులను ఈ ప్రదర్శనలో భాగంగా వర్చువల్ ప్లాట్ఫాంలో ప్రదర్శనకు ఉంచుతున్నారు. దాదాపు 543 మంది సందర్శకులు / దిగుమతిదారులు వీటీఎఫ్లో తమత భాగస్వామ్యాన్ని నమోదు చేసుకున్నారు.
తాజా కూరగాయలు, తాజా మామిడి పండ్లు, తాజా దానిమ్మ, ద్రాక్ష మరియు ఇతర తాజా పండ్ల ప్రదర్శనకారులు, ఎగుమతిదారులు తమతమ ఉత్పత్తులను
ప్రపంచ దిగుమతిదారులకు వర్చువల్ ట్రేడ్ ఫెయిర్లో ప్రదర్శించారు. భారత దేశం, సింగపూర్, యునైటెడ్ స్టేట్స్ ఆఫ్ అమెరికా, ఆస్ట్రేలియా, యునైటెడ్ కింగ్డమ్, నైజీరియా, బహ్రెయిన్, ఇజ్రాయెల్, సురినామ్, ఆఫ్ఘనిస్థాన్, జపాన్, ఐస్లాండ్, మాల్దీవులు, బ్రూనై సందర్శకులు ఇప్పటికే వీటీఎఫ్లో పాల్గొన్నారు.
అంతకుముందు, గత ఏడాది మార్చి 10-12వ తేదీల మధ్య ఏపీఈడీఏ తొలి
వీటీఎఫ్ను నిర్వహించింది. అప్పట్లో తొలి వీటీఎఫ్ ప్రదర్శనను 404 మందికి పైగా సందర్శకులను ఆకర్షించింది. ఈ మెగా వర్చువల్ ఈవెంట్ కోసం.. 313 ప్రదర్శనకారులు నమోదు చేయబడ్డారు. ఇక్కడ బాస్మతి బియ్యం, నాన్-బాస్మతి బియ్యం, మిల్లెట్లు, గోధుమ, మొక్కజొన్న, వేరుశనగ, ఇతర ముతక ధాన్యాలు తదితర విభాగాల నుండి ఉత్పత్తులను ప్రదర్శించడానికి 128 స్టాల్స్ ఏర్పాటు చేయబడ్డాయి. వీటీఎఫ్ సమయంలో ప్రదర్శించబడే వివిధ రకాల ఈ ఉత్పత్తి వర్గాలపై ప్రపంచ వ్యాప్తంగా ఉన్న కొనుగోలుదారులు ఆసక్తి చూపారు. భౌతిక ప్రయాణం, వాణిజ్యంపై కోవిడ్-19 సంబంధితమైన పలు పరిమితుల కారణంగా, భారతదేశ వ్యవసాయ, ప్రాసెస్ చేసిన వివిధ ఆహార ఉత్పత్తుల ఎగుమతులను కొనసాగించడానికి, ఎగుమతి పాదముద్రలను విస్తరించడానికి.. కొత్త మార్కెట్లను అన్వేషించడానికి ఏపీఈడీఏ ఈ వీటీఎఫ్ భావనను ప్రారంభించింది. కోవిడ్-19
పూర్వం ఏపీఈడీఏ ద్వారా వ్యవసాయ, వివిధ ఆహార పదార్థాల ఎగుమతులను ప్రోత్సహించడంలో వాణిజ్య ఉత్సవాలు, ప్రదర్శనలు కీలకమైనవి. వీటీఎఫ్లో ఇంటరాక్టివ్ టెక్నాలజీని ఉపయోగించి వాణిజ్య సౌకర్యాల ఏర్పాట్లు జరుగుతూ వస్తున్నాయి. వీటీఎఫ్ వద్ద ఎగుమతిదారులు, దిగుమతిదారుల సమావేశాలు ఆడియో మరియు వీడియో సెషన్ల ద్వారా ఎటువంటి అంతరాయం లేకుండా జరిగాయి. ఈ ఫెయిర్ ఫెసిలిటీ వర్క్షాప్లు, ప్రొడక్ట్ లాంచ్లు, లైవ్ స్ట్రీమ్లు మరియు వెబ్నార్లను అందించింది. వర్చువల్ మీట్ ప్రైవేట్ సమావేశాలతో పాటు వ్యక్తిగతీకరించిన సమావేశాలను సులభతరం చేసింది. ఎగుమతిదారులు, దిగుమతిదారుల మధ్య ఆన్లైన్ పరస్పర చర్యలు మరియు అటువంటి పరస్పర చర్య సమయంలో మార్పిడి చేయబడిన డేటా సురక్షితం మరియు సంబంధిత పార్టీలు మాత్రమే యాక్సెస్ చేసుకొనేలా ఏర్పాట్లూ చేయడమైంది.. ఇటువంటి వర్చువల్ సంఘటనలు ఖర్చుతో కూడుకున్న, ఉత్పాదక ప్లాట్ఫాంలను కూడా అందిస్తాయి. ఇక్కడ కొనుగోలుదారులు, అమ్మకందారులు వాణిజ్య ముఖాముఖితో చర్చలు జరపవచ్చు లేదా చర్చించవచ్చు. ఏపీఈడీఏ తన ప్రాసెస్ సిస్టమ్ను ఆన్లైన్లో తయారుచేయడం, గుర్తించదగిన సామర్థ్యాన్ని అమలు చేయడం.. మరియు అధునాతన సాంకేతిక పరిజ్ఞానాన్ని అవలంబించడం వంటి వాటిలో గతంలో ఐటీ చొరవ తీసుకోవడంలో ముందుంది.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 1.5% కంటే తక్కువ స్థాయిలో కోవిడ్ మరణాలు
23 రాష్ట్రాలలో జాతీయ సగటు కంటే తక్కువ మరణాల శాతం
ప్రపంచవ్యాప్తంగా ఉన్న కోవిడ్ సంక్షోభం విషయంలో భారత్ ఉమ్మడిగా పోరాడి తగిన ఫలితాలు సాధించింది. మరణాల శాతం క్రమంగా తగ్గుతూ ఈరోజు 1.5 కంటే దిగువకు పడిపోయి 1.49% గా నమోదైంది. ప్రతి పదిలక్షల జనాభాలో కరోనామరణాల సంఖ్య కూడా 88 కి తగ్గింది.
పరీక్షించు, ఆనవాలు పట్టు, చికిత్స అందించు అనే కేంద్ర ప్రభుత్వ వ్యూహాన్ని రాష్ట్రాలు, కేంద్ర పాలిత ప్రాంతాలు సమర్థంగా అమలు చేయటంతోబాటు నియంత్రణ మీద ప్రత్యేక దృష్టి సారించి పెద్దఎత్తున పరీక్షలు జరపి ప్రామాణిక చికిత్స అందించటం వలన ఈ ఫలితాలు సాధ్యమయ్యాయి. ఎక్కువ పరీక్షల వలన తొలిదశలోనే బాధితులను గుర్తించటం, సకాలంలో ఐసొలేషన్ కి పంపటం, తీవ్రలక్షణాలున్నవారిని ఆస్పత్రికి తరలించి చికిత్స అందించటం వెంటవెంటనే జరిగాయి. అందువల్లనే కోవిడ్ మరణాల సంఖ్య చాలా పరిమితంగా ఉంటూ వచ్చింది.
ప్రపంచంలో అతి తక్కువ స్థాయిలో కోవిడ్ మరణాలు నమోదైన దేశాల్లో ఒకటిగా భారత్ నిలిచింది. గత 24 గంటలలో దేశంలో 551 మరణాలు నమోదయ్యాయి. రోజువారీ మరణాలు అదే పనిగా క్రమంగా తగ్గుతూ వస్తున్నాయి.
కోవిడ్ కి తగిన చికిత్స అందించే క్రమంలో ఐసియు విభాగాలలో చికిత్స అందించే డాక్టర్ల సామర్థ్యాన్ని పెంచటం కూడా ముఖ్యమని ప్రభుత్వం భావించింది. ఆ విధంగా మరణాలను బాగా తగ్గించటానికి వీలున్నదని అంచనా వేసింది. అందుకే ఢిల్లీలోని ఎయిమ్స్ సంస్థ ఈ-ఐసియు ఏర్పాటు చేసింది. వారానికి రెండు సార్లు- మంగళ, శుక్రవారాల్లో రాష్టాల్లో ఐసియు విభాగాలు నిర్వహించే డాక్టర్లకు టెలీ/వీడియో సంప్రదింపులకు అవకాశం కల్పించింది. 2020 జులై 8న మొదలైన ఈ సంప్రదింపుల ఫలితంగా 23 రాష్ట్రాలు, కేంద్రపాలిత ప్రాంతాల్లో కోవిడ్ మరణాలు జాతీయ సగటు కంటే తక్కువ ఉండటానికి దారితీశాయి.
దేశవ్యాప్తంగా నమోదైన మరణాలలో 65% కేవలం ఐదు రాష్ట్రాల్లోనే నమోదయ్యాయి. అందులో మహారాష్ట్రలో అత్యధికంగా 36% మరణాలు సంభవించాయి.
మొత్తం మరణాలలో 85% కేవలం 10 రాష్టాలు, కేంద్రపాలితప్రాంతాలలోనే నమోదయ్యాయి.
6 రాష్ట్రాలు, కేంద్రపాలిత ప్రాంతాలలో మొత్తం మరణాలు 100 కు లోపే నమోదయ్యాయి. 8 రాష్ట్రాలు, కేంద్ర పాలిత ప్రాంతాలలో మొత్తం 1000 లోపు మరణాలు నమోదయ్యాయి. 16 రాష్ట్రాలు, కేంద్ర పాలిత ప్రాంతాలలో 10,000 లోపు నమోదయ్యాయి.
గడిచిన 24 గంటలలో 59,454 మంది తాజాగా కోవిడ్ నుంచి కోలుకొని బయట పడ్డారు. అదే సమయంలో కొత్త పాజిటివ్ కేసులు 48,268 నమోదయ్యాయి. ఇప్పటివరకు కోలుకున్న కోవిడ్ బాధితుల సంఖ్య 74 లక్షలకు  చేరింది. రోజువారీ కోలుకున్నవారి సంఖ్య క్రమంగా పెరుగుతూ ఉండటం వలన జాతీయబ్ స్థాయిలో కోలుకున్నవారి శాతం ప్రస్తుతం 91.34% కి చేరింది.
దేశంలో కోవిడ్ బారిన పడి ఇంకా చికిత్సపొందుతూ ఉన్నవారి సంఖ్య వేగంగా తగ్గుతూ వస్తోంది. ప్రస్తుతం మొత్తం బాధితులలో చికిత్సలో ఉన్నవారు 5,82,649 మంది  మాత్రమే. వరుసగా రెండో రోజు కూడా చికిత్సలో ఉన్న కోవిడ్ బాధితుల సంఖ్య 6 లక్షల లోపే కొనసాగింది.
కొత్తగా కోలుకొని బైటపడినవారిలో 79% మంది కేవలం 10 రాష్టాలు, కేంద్రపాలిత ప్రాంతాల్లోనే ఉన్నట్టు తేలింది. అందులో కర్నాటక, మహారాష్ట్ర ఒక్కొక్కటీ గరిష్ఠంగా 8,000 కు పైగా నమోదు చేసుకోగా 7,000 కేసులతో కేరళ ఆ తరువాత స్థానంలో ఉంది.
గడిచిన 24 గంటలలో దేశవ్యాప్తంగా 48,268 తాజా కోవిడ్ కేసులు తేలాయి. అందులో 78% కేసులు పది రాష్ట్రాలలోనే కేంద్రీకృతమయ్యాయి. కేరళ, మహారాష్ట గరిష్ఠంగా ఒక్కొక్కటే 6,000 కు పైగా కొత్త కేసులు జోడించాయి. 5,000 కు పైగా కేసులతో ఢిల్లీ ఆ తరువాత స్థానంలో ఉంది.
గత 24 గంటలలో 551 కోవిడ్ మరణాలు నమోదయ్యాయి. వీటిలో దాదాపు 83% కేవలం పది రాష్ట్రాల్లో కేంద్రీకృతమయ్యాయి. కొత్త కేసుల్లో 23% పైగా మరణాలు  మహారాష్ట్రలోనే నమోదయ్యాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
197.95 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.69 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,11,711
గత 24 గంటల్లో నమోదయిన కొత్త కేసులు 16,103
ప్రస్తుత రికవరీ రేటు 98.54%
వారపు పాజిటివిటీ రేటు 3.81%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 197.95 కోట్ల  డోసులను అధిగమించింది. 2,58,31,465 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.69 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,09,119
|
|
రెండో డోసు
|
|
1,00,67,432
|
|
ముందు జాగ్రత్త డోసు
|
|
57,42,274
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,24,422
|
|
రెండో డోసు
|
|
1,76,29,443
|
|
ముందు జాగ్రత్త డోసు
|
|
1,04,24,485
|
|
12-14 ఏళ్ల వారు
|
|
మొదటి డోసు
|
|
3,69,03,521
|
|
రెండో డోసు
|
|
2,39,52,729
|
|
15-18 ఏళ్ల వారు
|
|
మొదటి డోసు
|
|
6,05,14,353
|
|
రెండో డోసు
|
|
4,90,21,990
|
|
18-44 ఏళ్ల వారు
|
|
మొదటి డోసు
|
|
55,83,51,174
|
|
రెండో డోసు
|
|
50,21,95,702
|
|
ముందు జాగ్రత్త డోసు
|
|
32,05,908
|
|
45-59 ఏళ్ల వారు
|
|
మొదటి డోసు
|
|
20,34,64,141
|
|
రెండో డోసు
|
|
19,36,41,226
|
|
ముందు జాగ్రత్త డోసు
|
|
26,85,574
|
|
60 ఏళ్లు పైబడినవారు
|
|
మొదటి డోసు
|
|
12,72,77,086
|
|
రెండో డోసు
|
|
12,09,62,483
|
|
ముందు జాగ్రత్త డోసు
|
|
2,46,99,901
|
|
ముందు జాగ్రత్త డోసులు
|
|
4,67,58,142
|
|
మొత్తం డోసులు
|
|
1,97,95,72,963
దేశవ్యాప్త క్రియాశీల కేసుల సంఖ్య 1,11,711. మొత్తం పాజిటివ్ కేసుల్లో ఇది 0.26 శాతం.
భారతదేశ రికవరీ రేటు 98.54 శాతంగా ఉంది. గత 24 గంటల్లో 13,929 మంది రోగులు కోలుకున్నారు. దీంతో, కోలుకున్న రోగుల సంఖ్య  4,28,65,519 కి పెరిగింది.
గత 24 గంటల్లో 16,103 కొత్త కేసులు నమోదయ్యాయి.
గత 24 గంటల్లో మొత్తం 3,76,720 పరీక్షలు చేశారు. దేశవ్యాప్తంగా ఇప్పటివరకు 86.36 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.81 శాతంగా, రోజువారీ పాజిటివిటీ రేటు 4.27 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 202.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.39 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,02,53,52,325
|
|
అందుబాటులోని నిల్వలు
|
|
4,39,87,660
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 202.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 4.39 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
సిల్చర్ లో మరియు పరిసర ప్రాంతాల లో జీవన సౌలభ్యాన్ని పెంచుతున్నటువంటి అభివృద్ధి పనులపట్ల సంతోషాన్ని వ్యక్తం చేసిన ప్రధాన మంత్రి
సిల్ చర్ లో మరియు ఆ చుట్టుపక్కల ప్రాంతాల లో ‘జీవించడం లో సౌలభ్యాన్ని’ మెరుగుపరుస్తున్నటువంటి అభివృద్ధి పనుల పట్ల ప్రధాన మంత్రి శ్రీ నరేంద్ర మోదీ తన సంతోషాన్ని వ్యక్తం చేశారు.
పార్లమెంట్ సభ్యుడు డాక్టర్ శ్రీ రాజ్ దీప్ రాయ్ పలు ట్వీట్ లలో సిల్ చర్ యొక్క అభివృద్ధి ప్రస్థానాన్ని గురించి తెలియజేశారు. అది విద్య గాని, లేదా స్వచ్ఛత గాని, లేదా ఆరోగ్య సంరక్షణ గాని, లేదా నీటి సరఫరా గాని, లేదా పర్యావరణం గాని, లేదా రవాణా గాని, లేదా తక్కువ ఖర్చు లో గృహ నిర్మాణం గాని, లేదా సురక్ష- భద్రత మరియు సార్వజనిక సేవలు గాని, లేదా జీవించడం లో నాణ్యత గాని మెరుగుపడింది అని, అలాగే ఆ ప్రాంతం లో ఆర్థిక సామర్థ్యం కూడా మెరుగైంది అని ఆయన వెల్లడించారు. సిల్ చర్ మరియు పరిసర ప్రాంతాల లో ప్రజల యొక్క జీవనం లో సౌలభ్యాన్ని పెంపొందింప చేస్తున్నటువంటి సిజిహెచ్ఎస్ వెల్ నెస్ సెంటర్, ప్రధాన మంత్రి గ్రామ్ సడక్ యోజన , ప్రధాన మంత్రి ఆవాస్ యోజన  మరియు ఇతర అభివృద్ధి కార్యక్రమాల ను గురించి కూడా ఆయన వివరించారు.
పార్లమెంట్ సభ్యుడు చేసిన ట్వీట్ కు ప్రధాన మంత్రి సమాధానాన్ని ఇస్తూ,
‘‘అభివృద్ధి తాలూకు ఫలాలు సిల్ చర్ మరియు చుట్టుపక్కల ప్రాంతాల లో ‘జీవన సౌలభ్యాన్ని’ మెరుగుపరుస్తుండడం సంతోషదాయకం.’’ అని ఒక ట్వీట్ లో పేర్కొన్నారు.